
Бүген Татарстан Республикасы Президенты Рөстәм Миңнеханов Балтач муниципаль районына эш сәфәре кыла. Визитның төп максаты - кырларда урып-җыю эшләре барышы һәм районда дәүләт программаларын гамәлгә ашыру белән танышу. Рөстәм Миңнехановны эш сәфәрендә ТР Премьер-министры урынбасары - авыл хуҗалыгы һәм азык-төлек министры Марат Әхмәтов һәм Балтач муниципаль районы башлыгы Рамил Нотфуллин озата йөриләр.

Бүген төштән соң Татарстан Республикасы Президенты Рөстәм Миңнеханов Мәскәүгә эш сәфәре кылды.

Эш сәфәре барышында Рөстәм Миңнеханов Беларусь Республикасының Россия Федерациясендәге Илчелегендә булды.

Беларусь Республикасының Гадәттән тыш һәм Тулы вәкаләтле Илчесе Игорь Петришенко белән бергә Рөстәм Миңнеханов Илчелекнең тарихи бинасын – Мәскәү үзәгендәге Маросейка урамындагы йортны карап чыкты.

Россия авиация приборлар төзүнең иң олы яшьтәге предприятиеләреннән берсе – «Казан «Электроприбор» заводы» ААҖ юбилеен билгеләп үтә. Татарстан Республикасы Президенты Рөстәм Миңнеханов Казанның «Электроприбор» заводын 100 еллыгы белән котлады.

«Электроприбор» – Россиянең авиакосмос тармагының продукциясе авиа- һәм вертолетлар төзелешендә таләп ителә торган һәм чит илләргә чыгарыла торган алдынгы предприятиесе.

Бәйрәм митингы башланганчы ук Татарстан Республикасы Президенты предприятие цехларын карап чыкты, куәтләрне модернизацияләү планнары белән танышты.

Татарстанның 2018 елга берләштерелгән бюджетына салым һәм салым булмаган керемнәренең гомуми күләме 224 млрд. сум булыр дип көтелә. Бу хакта бүген ТР Министрлар Кабинетында узган 2018 елга, 2019 һәм 2020 еллар план чорына Татарстан Республикасын социаль-икътисадый үстерү фаразына багышланган киңәшмәдә ТР финанслар министры Радик Гайзатуллин хәбәр итте. Утырыш Татарстан Республикасы Премьер-министры Алексей Песошин рәислегендә барды. Утырыш эшендә Татарстан Республикасы Президенты Рөстәм Миңнеханов катнашты.

Бүген Татарстан Республикасы Хөкүмәте Йортында 2018 елга, 2019 һәм 2020 еллар план чорына Татарстан Республикасын социаль-икътисадый үстерү фаразына багышланган Татарстан Республикасы Министрлар Кабинеты утырышы узды. Утырыш Татарстан Республикасы Премьер-министры Алексей Песошин рәислегендә барды.

Утырыш эшендә Татарстан Республикасы Президенты Рөстәм Миңнеханов катнашты.

Бүген Татарстан Республикасы Президенты Рөстәм Миңнеханов Венгриянең Казандагы яңа Генераль консулы Адам Штифтер белән очрашты.

Очрашу Рөстәм Миңнехановның Татарстан Республикасы Хөкүмәте Йортындагы эш кабинентында узды.

Бүген Татарстан Республикасы Президенты Рөстәм Миңнеханов эш визиты белән Владивосток шәһәрендә. Анда ул Россия Дәүләт Советы президиумы утырышы эшендә катнашты. Чара Ерак Көнчыгыш төбәкләренең комплекслы социаль-икътисадый үсеше мәсьәләләренә багышланган. Утырыш Россия Федерациясе Президенты Владимир Путин рәислегендә Ерак Көнчыгыш федераль университеты мәйданында Көнчыгыш икътисадый форумы кысаларында узды.

Бүген Татарстан Премьер-министры Алексей Песошин Халыкара фәнни-гамәли конференциянең пленар утырышында катнашты. Бу чара “Казан ярминкәсе” күргәзмә үзәге мәйданчыгында Татарстан нефть-газ химиясе форумы - 2017 кысаларында узды.

Бүген Татарстан башкаласында “Казан ярминкәсе” күргәзмә үзәге мәйданчыгында Россия нефть-газ тармагының зур халыкара чарасы - Татарстан нефть-газ химиясе форумы - 2017 ачылды.

Ачылыш тантанасында Татарстан Премьер-министры Алексей Песошин, ТР вице-премьеры-ТР сәнәгать һәм сәүдә министры Альберт Кәримов, Россия Сәнәгать һәм сәүдә министрлыгының Химия-технология һәм урман сәнәгате комплексы департаменты директоры урынбасары Павел Филаткин, РФ нефть-газ сәнәгатьчеләре берлеге президенты Геннадий Шмаль катнашты.

Бүген "Пирамида" концерт комплексында XIII Казан мөселман киносы фестивален ачу тантанасы узды. Чарада Татарстан Республикасы Президенты Рөстәм Миңнеханов катаншты. Фестиваль Казанда 5-11 сентябрь көннәрендә үтә. Ул Россиядә иң эре кино күргәзмәсе дип санала һәм 2005 елдан бирле үткәрелә. Форум программасы гадәттәгечә тынычлык, толерантлык, тату яшәү идеяләрен алга этәрүче, милләтара хезмәттәшлекне ныгыту ысуллары турында сөйләүче фильмнардан тора.
Рәсми Татарстан